### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. april 2021 har vedtaget Magistratens foranstående indstilling af 6. april 2021.

### Resumé

Byrådet besluttede med budgetforlig 2021, at der skal oprettes en projektstøtteenhed, som ”skal sikre tilvejebringelsen af ekstern finansiering fra m.v., herunder fra EU til indsatsen for CO2-neutralitet, klimatilpasning og biodiversitet”.

Målet er en permanent projektstøtteenhed, der efter fire år kan være selvfinansierende. Enheden skal opnå eksterne midler til at bidrage til at opfylde byrådets mål indenfor klima, klimatilpasning og biodiversitet.

Forligspartierne har anmodet Teknik og Miljø om en indstilling, der beskriver arbejdsgrundlaget og organisatorisk placering for enheden.

Teknik og Miljø foreslår, at projektstøtteenheden for nuværende forankres i Sekretariatet for Klima og Grøn Omstilling. Enheden har fire primære arbejdsopgaver i form af støtte til ansøgningsprocesser, hjælp til administration, økonomistyring samt deltagelse i tværmagistratslige netværk i [adresse].

### Indstilling

Det indstilles;

At 1) Byrådet godkender, at projektstøtteenheden forankres i Teknik og Miljø og at der anvendes en ”distribueret model”, hvor der frikøbes tid hos medarbejdere på tværs af [adresse]

At 2) Byrådet godkender arbejdsgrundlaget for den nye projektstøtteenhed i form af fire primære opgaver (støtte til ansøgningsprocesser, administration af projekter, økonomistyring og deltagelse i tværgående netværk)

At 3) Byrådet en gang årligt via direktørgruppen gives en status på projektstøtteenhedens resultater, herunder antal ansøgte projekter, succesrate og opnået finansiering. Status følger afrapportering på klimaindsatsen

### Sagens forløb

24-03-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 06-04-2021 Magistraten

Fremsendes til [adresse] med bemærkning, at Magistraten i mødet den 6. april 2021 anbefaler, at byrådet tiltræder Magistratsafdelingen for Teknik og Miljøs indstilling af 18. marts 2021.

Borgmester Nikolaj Dam deltog ikke i sagens behandling.

 14-04-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 14. april 2021 har vedtaget Magistratens foranstående indstilling af 6. april 2021.